Goguryeo

Ang Goguryeo ay ang isa sa mga tatlong kaharian ng Korea. Nasa hilaga ito ng Korea sa lugar na malapit sa Manchuria. Itinatag ito ni Haring Jumong na mas kilala sa kanyang pangalang DongmyeongSeong, isang dating prinsipe ng Silangang Buyeo. Ginawa niyang kabisera ang siyudad ng Jolbon.

Ang Goguryeo ay isang makapangyarihang kaharian hanggang sa matalo ito ng magkasanib pwersang Silla-Tang noong 668 A.D. Ngunit nakayanan nitong itaboy ang mga sunod-sunod na pag atake ng Dinastiyang Tang, ang una ay noong 645, pangalawa ay nuong 661 at ang pangatlo nung 662. Lahat ng pagtatangkang ito ay bigo dahil di nila nagapi ang mga matagumpay na depensang pinamunuan ni Heneral Yeon Gaesomun, ang pinuno ng ugnayang militar ng Goguryeo. Pagkatapos ng pagbagsak nito ang mga teritoryo nito ay pinaghatian ng Tang, Pinag-isang Silla at Balhae. Marami ang mga sumulpot na kilusan upang muling maibalik ang Goguryeo, na ang nagtagumpay ay ang kilusan na itinatag ng dating heneral ng kahariang ito na si Dae Joyoung, kasama ang mga dating mamamayan ng Goguryeo, nagtungo sila sa Bundok ng Dongmo at itinatag ang Balhae.

Korea